2525 



ΕΦΗΜΕΡΙΣΤΗΣΚΥΒΕΡΝΗΣΕδΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
23 ΜΑΡΤΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

258 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επίσπευση από το Δημόσιο της διάνοιξης της Ε.Ο, ΣΤΑΥΡΟΥ - . 
ΕΛΕΥΣΙΝΑΣ στο τμήμα αυτής από την οδό Σαρανταπόρου μέ¬ 
χρι Λεωφόρο Κύμης στην περιοχή του Δήμου Ηρακλείου - Αττι¬ 
κής. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ακινήτου που βρίσκεται 


εντός του ρυμοτομικού σχεδίου Δήμου Αθηναίων (Ν. Αττικής). . 2 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Δήμου Μυτιλήνης (Ν. 
Λέσβου). 3 

ΑΠΟΦΑΣΕΙΣ 


Χαρακτηρισμός ως διατηρητέου κτιρίου που βρίσκεται στο Δήμο 
Ναυπάκτου (Ν. Αιτωλοακαρνανίας) και καθορισμός ειδικών 
όρων και περιορισμών δόμησης. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Δ 12/δ/0/3 1771 (1) 

Επίσπευση από το Δημόσιο της διάνοιξης της Ε.Ο. ΣΤΑΥΡΟΥ - ΕΛΕΥ¬ 
ΣΙΝΑΣ στο τμήμα αυτής από την οδό Σαρανταπόρου μέχρι Λεω¬ 
φόρο Κύμης στην περιοχή του Δήμου Ηρακλείου - Αττικής. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τα διατάγματα ρυμοτομίας 7.11.1988 (ΦΕΚ 878/1988 τ. Δ) 
και 13.6.1986 (ΦΕΚ 604/1986 τ. Δ) του Δήμου Ηρακλείου Αττι¬ 
κής. 


2. Τις διατάξεις του Ν. Δ/τος 17.7.1923 «περί σχεδίων των πό¬ 
λεων, κωμών και συνοικισμών του Κράτους και οικοδομής αυτών» 
(ΦΕΚ 228/16.8.23 τ. Α'). 

3. Τις διατάξεις του Ν. 653/1977 «περί υποχρεώσεως των παρό¬ 
διων ιδιοκτητών κλπ. (ΦΕΚ 214/5.8.1977 τ. Α') όπως τροποποιή¬ 
θηκαν και ισχύουν σήμερα, με τους Ν. 927/1979 ΦΕΚ 169/ 
26.7.1979 τ. Α' και 960/70 ΦΕΚ 194/25.8.1979 τ. Α'. 

4. Τις διατάξεις του άρθρου 25 παρ. 4 του Ν. 1418/1984 «για τα 
δημόσια έργα και ρυθμίσεις συναφών θεμάτων». 

5. Τις διατάξεις του Π. Δ/τος 69/8.2.1988 ΦΕΚ 28/16.2.1988 
για τον οργανισμό της Γενικής Γραμματείας Δημοσίων Έργων. 

6. Τις διατάξεις του Ν.Δ. 632/1970 όπως αντικαστάθηκε με τις 
διατάξεις του Π.Δ. 1143/1972 (ΦΕΚ 64Α/1972). 

7. Την κοινή απόφαση Δ16α/04/773/29.11.1990 (ΦΕΚ 746/ 
Β/30.11.90), των Υπουργών Προεδρίας και Αναπλ. ΠΕΧΩΔΕ «περί 
εξαιρέσεως Διοικητικών πράξεων και εγγράφων από τον κανόνα των 
τριών υπογραφών» που κοινοποιήθηκε με την εγκύκλιο 2. 

8. Την απόφαση Δ17/01/79/φ.2.2.1/24.8.1989 (ΦΕΚ 666/ 
6.9.1989 Υπουργού ΠΕΧΩΔΕ για μεταβίβαση αρμοδιοτήτων στο Γε¬ 
νικό Γραμματέα κ.λ.π. όπως τροποποιήθηκε και συμπληρώθηκε με την 
αριθ. Δ17α/02/100/φ.θ.2.2.1./9.10.1989 απόφασή του, αποφασί¬ 
ζουμε: 

α) Την επίσπευση από το Δημόσιο της διάνοιξης της Ε.Ο. ΣΤΑΥΡΟΥ 
- ΕΛΕΥΣΙΝΑΣ στο τμήμα αυτής από την οδό Σαρανταπόρου μέχρι την 
Λεωφ. Κύμης στην περιοχή του Δήμου Ηρακλείου Αττικής. 

β) Τον χαρακτηρισμό της προκειμένης Πολεοδομικής εφαρμογής κα- 
τεπείγουσας ανάγκης και 

γ) Την κατάρτιση των στοιχείων προδικασίας που προβλέπονται από 
το άρθρο 5 του Ν. 653/1977, για να κινηθεί η δίκη καθορισμού των 
αποζημιώσεων για τις ιδιοκτησίες που ρυμοτομούνται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα}, 5 Μαρτίου 1992 

Ο ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης ακινήτου που βρίσκεται εντός 
του ρυμοτομικού σχεδίου Δήμου Αθηναίων (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκαν με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α’ 154), 
όπως τροποποιήθηκε με το 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού .και Περιβάλλοντος» (Α’ 
57). 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 17358/21.8.1991 πράξη συναίνεσης ενώπιον του Συμβο¬ 
λαιογράφου Αθηνών Ματθαίου Ασημάκη Ασημακόπουλου των Αγγέ¬ 
λου Μακρή και Ελένης Γαλάνη, αποκλειστικών κυρίων του παρακάτω 
περιγραφομένου ακινήτου. 

7. Την 240/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 33757/18.9.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

9. Την, κατόπιν αυτοψίας του υπαλλήλου Γεωργίου Δόντα, επιβεβαί¬ 
ωση των εμπλεκομένων στον υπολογισμό του μεταφερομένου συντελε¬ 
στή δόμησης στοιχείων του ακινήτου, που βρίσκεται εντός του ρυμοτο¬ 
μικού σχεδίου Δήμου Αθηναίων (Ν. Αττικής) και ειδικότερα επί της 
οδού Πυλέως 8. με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου Δήμου Αθη¬ 
ναίων (Ν. Αττικής) και ειδικότερα επί της οδού Πυλέως 8, έχει χαρα¬ 
κτηριστεί ως διατηρητέο με την 370/85/11.1.1989 απόφαση του 
Υπουργού Περιβάλλοντος, Χωροταξίας και Δημοσίων Έργων (Δ' 37), 
του οποίου την αποκλειστική κυριότητα έχουν οι: Ελένη Γαλάνη και Λ 
Άγγελος Μακρής, όπως το βαρυνόμενο ακίνητο φαίνεται με στοιχεία, 
Α, Β, Γ, Δ, Α στο σχετικό πρωτότυπο διάγραμμα σε κλίμακα 1:200,' 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την 2436/1992 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 131,77 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,6. 

δ. Δομήσιμες επιφάνειες που αντιστοιχούν σ’ αυτό: 

131,77 τ.μ. X 3,6 = 474,37 τ.μ. 

ε. Δομημένη επιφάνεια: 206,85 τ.μ. (εκ των οποίων 111,75 τ.μ. 
στο ισόγειο και 95,10 τ.μ. στο όροφο). 

στ. Μεταφερόμενη δομήσιμη επιφάνεια: 474,37 τ.μ. 
206,85 τ.μ. = 267,52 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Κωνσταντίνου Γαλάνη και Αγγέλου Μακρή για εμβαδόν 
267,52 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 




ΗΑΛ£ζΑΜΔΡΟΥ 


ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


{3) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου Δήμου Μυτιλήνης 

(Ν. Λέσβου) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την 17366/5.9.1991 πράξη συναίνεσης ενώπιον του Συμβο¬ 
λαιογράφου Αθηνών Ματθαίου Ασημάκη Ασημακόπουλου της Μυρσί¬ 
νης Καστρίνη, αποκλειστικής κυρίας του παρακάτω περιγραφομένου 
ακινήτου. 

6. Την 391/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

7. Την 33756/18.9.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

8. Την, κατόπιν αυτοψίας της υπαλλήλου Αικ. Θεοδοσίου, επιβεβαί¬ 
ωση των εμπλεκομένων στον υπολογισμό του μεταφερομένου συντελε¬ 
στή δόμησης στοιχείων του ακινήτου, που βρίσκεται εντός του ρυμοτο¬ 
μικού σχεδίου Δήμου Μυτιλήνης (Ν. Λέσβου) και ειδικότερα επί της 
οδού Βοστάνη, με πρόταση του Υπουργού Περιβάλλοντος, Χωροταξίας 
και Δηοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου Δήμου Μυτι¬ 


λήνης (Ν. Λέσβου) και ειδικότερα επί της οδού Βοστάνη, έχει χαρακτη- 
ρισθεί ως διατηρητέο με το από 21.9.1979 Π. Δ/γμα (Δ' 537), του 
οποίου την αποκλειστική κυριότητα έχει η Μυρσίνη Καστρίνη, όπως το 
βαρυνόμενο ακίνητο φαίνεται με στοιχεία λ, Β, Γ, Δ, Ε, Ζ, Η, Θ, I, Κ, Α 
στο σχετικό πρωτότυπο διάγραμμα σε κλίμακα 1:500, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 3241/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς. συντελεστή δόμησης είναι τα εξής: 

α. Εμβαδόν οικοπέδου: 707,00 τ.μ. 

β. Ποσοστό κάλυψης: 40%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 0,8. 

δ. Δομήσιμες επιφάνειες που αντιστοιχούν σ’ αυτό: 

707,00 τ.μ. X 0,8.= 565,60 τ.μ. 

ε. Δομημένη επιφάνεια: 409,84 τ.μ. (εκ των οποίων 82,92 τ.μ. 
στο ισόγειο, 163,46 τ.μ. στον όροφο και 163,46 τ.μ. στο 
δώμα). 

στ. Μεταφερόμενη δομήσιμη επιφάνεια: 565,60 τ.μ. 409,84 τ.μ. = 
155,76 τ.μ. από ισόγειο. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Μυρσίνης Καστρίνη για εμβαδόν 155,76 τ.μ. από ισόγειο. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Σίον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 7821/1056 (4) 

Χαρακτηρισμός ως διατηρητέου κτιρίου που βρίσκεται στον Δήμο Ναύ¬ 
πακτού (Ν. Αιτωλοακαρνανίας) και καθορισμός ειδικών όρων και 
περιορισμών δόμησης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις τωνάρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Την από 10.10.1991 αιτιολογική έκθεση της Διεύθυνσης Πολεο- 
δομικοϋ Σχεδιασμού, Τμήμα Παραδοσιακών Οικισμών του Υπουργείου 
Περιβάλλοντος, Χωροταξίας και Δημοσίων Έργων. 

3. Την από 22.10.1991 (Α.Π. ΥΠΕΧΩΔΕ: 94955/10580/ 
22.10.1991) σύμφωνη γνώμη του ενδιαφερομένου Αριστοτέλη Αυ¬ 
λώνα, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στο ρυμο¬ 
τομικό σχέδιο Δήμου Ναυπάκτου, στη θέση Τσοκάρι (Ν. Αιτωλοακαρ¬ 
νανίας) φερόμενο ως ιδιοκτησία Αριστοτέλη Αυλώνα, όπως φαίνεται ση¬ 
μειωμένο με μαύρη διαγράμμιση, στο σχετικό πρωτότυπο διάγραμμα 
σε κλίμακα 1:200, που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την 7821/1992 πράξη του και που 
αντίτυπό του σε φωτοσμίκρυνση δημοσιεύεται με την παρούσα από¬ 
φαση. 


2. Διατηρητέο χαρακτηρίζεται το αρχικό εκάστοτε κτίριο και οι εναρ¬ 
μονιζόμενες με αυτό μεταγενέστερες προσθήκες, όχι όμως και τα κάθε 
είδους υπάρχοντα προσκτίσματα που αλλοιώνουν τήν μορφή του. 

Ο καθορισμός των προσκτισμάτων και οι επεμβάσεις που πρέπει να 
γίνουν σ’ αυτά πραγματοποιείται από την ΕΠΑΕ. 

3. Στο χαρακτηριζόμενο διατηρητέο κτίριο απαγορεύεται κάθε αφαί¬ 
ρεση, αλλοίωση ή καταστροφή των επί μέρους αρχιτεκτονικών ή διακο- 
σμητικών στοιχείων του, πλην των προσκτισμάτων ή των στοιχείων του 
κτιρίου για τα οποία η ΕΠΑΕ έχει γνωμοδοτήσει για την αφαίρεσή 
τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
στατιστική ενίσχυση, η εσωτερική διαρρύθμιση και γενικά κάθε επέμ¬ 
βαση για λόγους λειτουργικούς και στατικούς στο διατηρητέο κτίριο 
εφόσον δεν αλλοιώνεται ο αρχιτεκτονικός του χαρακτήρας. 

5. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο, πλην των αναγκαίων επιγραφών, πε¬ 
ριορισμένων διαστάσεων που υποδηλώνουν την χρήση του. 

6. Για οποιαδήποτε επέμβαση στο εσωτερικό ή εξωτερικό του κτι¬ 
ρίου, καθώς και για την τοποθέτηση επιγραφών απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

